പരുമല പെരുന്നാളിന് ഇന്ന് കൊടിയിറങ്ങും മാന്നാര്: പരിശുദ്ധ പരുമല തിരുമേനിയുടെ 119ാം ഓര്മപ്പെരുന്നാളിന് ഇന്ന് കൊടിയിറങ്ങും.പ്രധാന പെരുന്നാള് ദിനങ്ങളിലൊന്നായിരുന്ന ഇന്നലെ കോവിഡ് മാനദണ്ഡങ്ങള് പാലിച്ച് തീര്ഥാടകര് എത്തി. ഇന്നു പുലര്ച്ചെ മൂന്നിന് യൂഹാനോന് മാര് പോളിക്കാര്പ്പസ് മെത്രാപ്പോലീത്തായുടെ മുഖ്യകാര്മികത്വത്തില് വിശുദ്ധ കുര്ബാന അര്പ്പിക്കും. തുടര്ന്ന് ചാപ്പലില് ഡോ. ഗബ്രിയേല് മാര് ഗ്രിഗോറിയോസ് മെത്രാപ്പോലീത്തായുടെ മുഖ്യകാര്മികത്വത്തില് വിശുദ്ധ കുര്ബാന നടക്കും. 8.30ന് പള്ളിയില് പരിശുദ്ധ ബസേലിയോസ് മാര്ത്തോമ്മാ മാത്യൂസ് തൃതീയന് കാതോലിക്കാ ബാവയുടെ മുഖ്യകാര്മികത്വത്തിലുള്ള വിശുദ്ധ മൂന്നിന്മേല് കുര്ബാനയില് ഡോ.മാത്യൂസ് മാര് തിമോത്തിയോസ്, ഡോ. യൂഹാനോന് മാര് ദിമെത്രയോസ് മെത്രാപ്പോലീത്ത എന്നിവര് സഹകാര്മികരായിരിക്കും. കബറിങ്കലിലെ ധൂപ പ്രാര്ഥനയ്ക്കുശേഷം പ്രത്യേകം തയാറാക്കിയ പന്തലില്നിന്ന് കാതോലിക്കാ ബാവ വിശ്വാസികള്ക്ക് ശ്ലൈഹിക വാഴ്വ് നല്കും. ഉച്ചയ്ക്ക് രണ്ടിന് നടക്കുന്ന ഭക്തി നിര്ഭരമായ റാസയോടും ആശീര്വാദത്തോടുംകൂടി പെരുന്നാളിന് കൊടിയിറങ്ങും.